बिहार में 2020 में विधानसभा के चुनाव होने हैं लेकिन तमाम पार्टियों की ओर से अभी से तैयारियां की जा रही हैं। हालांकि, सरकार के कुछ फैसलों ने विपक्षियों को बड़ा मुद्दा दिया और बालू को लेकर बड़ा बवाल देखने को मिला। लोगों की एक बड़ी आबादी बालू के कारोबार से जुड़ी रही है लेकिन सरकार के फैसलों ने उनकी जीविका को प्रभावित किया। वैसे नीति-निर्धारकों ने क्राइसिस मैनेजमेंट कर एक बड़े विवाद को बढ़ने से रोक दिया है लेकिन बेरोज़गार हुए मजदूरों के गुस्से से अभी भी सरकार को दो-चार होना पड़ रहा है।